מנהטן/סנטרל פארק

סנטרל פארק (באנגלית: Central Park) הוא פארק עירוני גדול (אורכו 4 קילומטרים, ורוחבו 800 מטרים) הנמצא במרכז האי מנהטן בעיר ניו יורק שבארצות הברית. הפארק משתרע בין אזור האפר איסט סייד בחלקו המזרחי עד אזור האפר ווסט סייד בחלקו המערבי, ומאזור מידטאון בחלקו הדרומי ועד לשכונת הארלם בחלקו הצפוני. הפארק מכיל אגמים, יערות, כרי דשא ומדשאות ירוקות אשר במהלך עונות הקיץ מלאים בהמוני תושבים ובתיירים שמגיעים לסנטרל פארק על מנת להימלט מההמולה של מנהטן בכדי להשתזף או על מנת לערוך בו פיקניקים. == רקע כללי == הפארק נתחם מצפון ברחוב Central Park North (רחוב 110), ממזרח בשדרה החמישית, מדרום ברחוב Central Park South (רחוב 59), וממערב ברחוב Central Park West. אורכו של הפארק הוא כ-4 קילומטרים בעוד שרוחבו של הפארק הוא 800 מטרים. במהלך שנות ה-50 של המאה ה-19, מתוך ההבנה בצורך במרחב ציבורי ירוק גדול בו תושבי ניו יורק יוכלו להתרחק מהכאוס והרעש של העיר, המחוקק של ניו יורק הקצה לשם כך קרקעות באזור אפר מנהטן. מעצבי הנוף פרדריק לו אולמסטד וקלברט ואוקס פיתחו את העיצוב המנצח של הפארק. כל המאפיינים האדריכליים והשבילים תוכננו באופן שיסייעו לתת תחושה "כפרית" לפארק. הקמת הפארק הושלמה באופן רשמי ב-1873 כאשר במהלך תהליך בניית הפארק הובאו אל הפארק מעל ל-500 אלף מטרים מעוקבים של אדמה מניו ג'רזי, בנוסף למיליוני עצים, שיחים, וצמחים שונים. לאורך המאה ה-20 הפארק הוזנח, עצים רבים מתו, מדשאות רבות החלו להישחק, החלה להצטבר פסולת רבה, ומעשי וונדליזם שונים הפכו ניכרים. במהלך שנות ה-30 של המאה ה-20 נעשה מאמץ ניכר לתחזק את הפארק ולתת מענה של ממש לכל הבעיות הללו. == מוקדי עניין == === החלק הדרומי של הפארק === 1 ארסנל‏ (Arsenal‏), כתובת: 64th Street and Fifth Avenue‏. שעות פעילות: שני-שישי, 9:00-17:00. מבנה לבנים ציורי משנת 1851 ששימש כמחסן תחמושת של המשמר הלאומי של מדינת ניו יורק. כיום, לבניין מעמד מכובד וציורי קיר מקשטים את קירותיו החיצוניים. 2 הפסל של הכלב באלטו‏ (Balto Statue‏), כתובת: East Drive at 67th Street‏. 3 מרפסת ומזרקת בת'סדה‏ (Bethesda Terrace and Fountain‏). 4 גן החיות של סנטרל פארק‏ (Central Park Zoo‏)‏, כתובת: 5th Avenue and 64th Street‏, ☎ +1 212 439-6500. שעות פעילות: נובמבר-מאי: 10:00-16:30; אפריל-אוקטובר:שני-חמישי 10:00-17:00, שבת-ראשון: 10:00-17:30. גן החיות פועל משנת 1988. על אף שמספר החיות קטן ממה שנהוג לדמיין, ניתן למצוא פה אריות ים, פינגווינים, דובי קוטב, קופים, פנדות אדומות, וציפורים אקזוטיות בתערוכות מהנות. צמוד לפה נמצא גן החיות לילדים, בו ניתן למצוא חיות רבות שאפשר ללטף. מחיר: $12 למבוגר, $9 לאזרח ותיק, $7 לילדים מגיל 3.. 5 Dairy‏, כתובת: 65th St‏, ☎ +1 212 794-6564. 6 קרוסלת פרידסמן‏, כתובת: 65th St‏, ☎ +1 212 439-6900 ext 12. שעות פעילות: אפריל-אוקטובר: 10:00-18:00; נובמבר-מרץ: יש להתעדכן מראש. קרוסלת וינטאג' משנת 1908, המהווה את הקרוסלה הרביעית העומדת במקום זה מחיר: $3 (התשלום במזומן). 7 גראנד ארמי פלאזה‏ (Grand Army Plaza‏), כתובת: Fifth Ave‏. 8 הבריכה‏ (The Pond‏), כתובת: Central Park South‏. 9 שיפ מדו‏ (Sheep Meadow‏), כתובת: west side of the park‏. 10 אנדרטת שדות התות‏ (Strawberry Fields‏)‏ , כתובת: Central Park West at 72nd Street‏. אנדרטה לזכרו של ג'ון לנון שנרצח בבניין הדקוטה הסמוך לאתר. להקמת האנדרטה תרמה אלמנתו של לנון, יוקו אונו.car === אזור המדשאה הגדולה === 11 טירת בלוודיר‏ (Belvedere Castle‏)‏ , כתובת: 79th St‏, ☎ +1 212 772-0210. 12 אגם הקונסרבטוריון‏ (Conservatory Pond‏), כתובת: נמצא במזרח הפארק, בין רחוב 72 לרחוב 75.‏. ידוע ביותר בזכות הסירות המינאטוריות שבו מבקרים יכולים לעיתים קרובות לצפות בתחרות שיט מרוץ בין חברי מועדון היאכטות המיניאטוריות, או לשכור סירה מיניאטורית מבית הקפה הסמוך. מצפון לברכה ניתן למצוא פסל של אליס בארץ הפלאות המתאר את סצנת מסיבת התה, ובצד המערבי של הברכה עומד פסלו של הנס כריסטיאן אנדרסן, המציג את הסופר יושב על ספסל קורא ספר לברווזון המכוער. 13 המדשאה הגדולה‏ (Great Lawn‏). 14 האגם‏ (The Lake‏). 15 הטיילת‏ (The Ramble‏), כתובת: 79th St‏. ==== מוזיאון המטרופוליטן לאמנות ==== 16 מוזיאון המטרופוליטן לאמנות‏ (Metropolitan Museum of Art‏)‏ , כתובת: 1000 Fifth Ave‏, ☎ +1 212 535-7710. שעות פעילות: ראשון-חמישי: 10:00-17:30, שישי-שבת: 10:00-21:00. במוזיאון, שנפתח ב־20 בפברואר 1872, מוצגים למעלה משני מיליון מוצגים מתחום האמנות הקלאסית, האמנות העתיקה, האמנות האסייתית, האוקיאנית, האפריקנית, האסלאמית והמודרנית, המוצגים ב-19 אגפי המוזיאון. מחיר: מבוגרים: $25, אזרחים ותיקים (מעל 65): $17, סטודנטים: $12 (ילדים מתחת לגיל 12 בליווי מבוגר - חינם). === אזור המאגר (The Reservoir) === 17 המאגר‏ (The Reservoir‏). המאגר הוא אגם עירוני עצום המכסה 429 דונם בסנטרל פרק, והוא גוף המים הגדול ביותר במנהטן. שמו שונה ל"מאגר ג'קלין קנדי" בשנת 1994. מסביב למאגר הוקם מסלול באורך 2.5 הקילומטר ואהוב במיוחד על רצים, שיכולים לרוץ וליהנות מהנוף המרהיב של קו הרקיע של העיר. === החלק הצפוני של הפארק === 18 מרכז התגליות ע"ש צ'רלס דנה‏ (Charles A. Dana Discovery Center‏), כתובת: 110th St‏, ☎ +1 212 860-1370. 19 גן הקונסרבטוריון‏ (Conservatory Garden‏), כתובת: 5th Ave‏. 20 הגבעה הגדולה‏ (Great Hill‏). 21 הארלם מיר‏ (Harlem Meer‏). 22 היער הצפוני‏. === מפה אינטראקטיבית === המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == פעילויות == הליכה בשבילי הפארק‏. רכיבה על סוסים‏, ☎ +1 914 633-0303. נסיעה במרכבה‏, ☎ +1 212 246-0529. 1 תיאטרון דלאקורט‏ (Delacorte Theater‏). 2 במת הקיץ‏ (SummerStage‏)‏, כתובת: Rumsey Playfield‏. פסטיבל הסרטים של סנטרל פארק‏ (Central Park Conservancy Film Festival‏)‏, כתובת: Sheep Meadow‏. === גני שעשועים === 3 מגרש המשחקים ה"עתיק"‏ (Ancient Playground‏), כתובת: 5th Avenue and 85th Street‏. 4 מגרש המשחקים ע"ש בילי ג'ונסון‏ (Billy Johnson Playground‏), כתובת: 5th Avenue and 67th Street‏. 5 מגרש המשחקים האקשר‏ (Heckscher Playground‏). 6 מגרש המשחקים ע"ש פאט הופמן פרידמן‏ (Pat Hoffman Friedman Playground‏), כתובת: 5th Avenue and 79th Street‏. 7 מגרש המשחקים "ספארי"‏ (Safari Playground‏), כתובת: Central Park West at 91st Street‏. 8 מגרש המשחקים "המערב הפרוע"‏ (Wild West Playground‏), כתובת: Central Park West at 93rd Street‏. == קניות == ברחבי סנטרל פארק ישנם מספר מקומות בהם תוכלו לקנות מזכרות. במרכז המבקרים שנמצא באזור ה"Dairy", באמצע הפארק בקרבת רחוב מס' 65, ישנה חנות מזכרות הפתוחה כל יום מ-10 בבוקר עד 5 בערב. החנות מכילים פריטים רבים עם תמונות ואיורים של הפארק, כגון פריטי הלבשה, ספרים, כרזות, ספלים וגלויות. בחנות "Zootique" הנמצאת בגן החיות של סנטרל הפארק יש צעצועי חיות, ספרי ילדים, כמו גם מזכרות קטנות יותר של חיות. חנות המזכרות הגדולה ביותר בסנטרל פארק נמצאת במוזיאון מטרופוליטן לאמנות ובה תוכלו למצוא מבחר גדול למדיי של ספרים וגם תכשיטים, שעונים, הדפסים, פרטי הלבשה וצעצועים ומשחקים לילדים - כל הפריטים ממוקדים בעיר ניו יורק או עוסקים באמנות. בנוסף לכך, ברחבי הפארק ניתן למצוא רוכלים שונים המוכרים מזכרות, כגון באזור ה-Strawberry Fields ישנם לא מעט רוכלים המוכרים כרזות עם תצלומים של להקת הביטלס או מזכרות קטנות כגון סמל השלום. == אוכל == ברחבי סנטרל פארק תוכלו לרכוש מאכלים שונים. ישנם לא מעט מוכרים ברחבי הפארק המוכרים נקניקייה בלחמנייה (הוט דוג), בייגלה, משקאות קלים, או גלידות. ברחבי הפארק ישנם גם מספר בתי קפה, אף על פי כן, משום שאין להם כתובות, ייתכן שתתקשו מעט לאתר אותם. רבים מבתי הקפה פתוחים רק מתחילת אפריל ועד סוף אוקטובר. ברוב בתי הקפה תוכלו לרכוש המבורגרים (כולל המבורגרים צמחונים), כריכים, קפה/תה, ומשקאות קרים. ישנם בתי קפה בכניסה לכיכר קולומבוס, צפונית למגרשי הספורט, בקרבת הקרוסלה (בקרבת רחוב מס' 65), בגן החיות של סנטרל פארק, ובקרבת הפסל שך עליזה בארץ הפלאות (בקרבת רחוב מס' 73, בחלק המזרחי של הפארק). 1 The Boathouse‏‏. 2 Le Pain Quotidien‏‏. 3 Tavern on the Green‏‏, כתובת: 67th St & Central Pk W‏, ☎ +1 212-877-TOTG (8684). == שתייה וחיי לילה == בפארק ישנם כ-150 ברזיות בכל חלקי הפארק, אם כי הן מופעלות רק מאפריל עד אוקטובר. רוב בתי הקפה בפארק מגישים קפה, תה ומשקאות קלים, אך מציאת אלכוהול קשה יותר במידה ניכרת. בנוסף, בכל העיר אסור להחזיק כלי קיבול פתוח המכיל אלכוהול, וכלל זה נאכף; צפו לקבל קנס במקרה ששוטרים רואים אותכם עם בקבוק פתוח של אלכוהול על המדשאה. אם בכל זאת אתם מעוניינים לשתות משהו בסנטרל פארק, תיאלצו להיכנס לאחת מהמסעדות בדרום הפארק. Le Pain Quotidien הממוקם בביתן המעיינות המינרליים מוכר בירה אורגנית וכל השנה יין. במסעדה הממוקמת ב-Loeb Boathouse ניתן למצוא מבחר יותר גדול, עם רשימת יינות נרחבת, בנוסף למשקאות וקוקטיילים ואזור ישיבה חיצוני. == לינה == לינה בסנטרל פארק היא בלתי חוקית. אף על פי כן, תוכלו למצוא מגוון רב של אפשרויות לינה, מאכסניות עד מלונות פאר, סמוך לסנטרל פארק במידטאון ובמתחם התיאטראות בדרום ובאפר ווסט סייד במערב. == הגעה == ניתן להגיע לסנטרל פארק באמצעות הקווים A, B, C, D, ו-1 של הרכבת התחתית - רובם עוצרים בפינה הדרום-מערבית של הפארק, בעוד שהקווים B ו-C ממשיכים לנסוע לאורך הרחוב Central Park West ועוצרים בתחנה שבצומת עם רחוב 72, בתחנה שבצומת עם רחוב 81 (בקרבת המוזיאון להיסטוריה של הטבע באפר ווסט סייד), בתחנה שבצומת עם רחוב 86, בתחנה שבצומת עם רחוב 96, בתחנה שבצומת עם רחוב 103, ובתחנה שבצומת עם רחוב 110. ניתן להגיע לסנטרל פארק מאזור הלואר איסט סייד באמצעות הקווים 4, 5, ו-6 של הרכבת התחתית אשר עוברים לאורך שדרת לקסינגטון כאשר משם תצטרכו ללכת מערבה מעט עד שתגיעו לפארק. לקווי הרכבת התחתית N, Q ו-R יש גם תחנות עצירה בקרבת מקום (בקרבת החלק הדרומי של הפארק). וברחוב מס' 60, ולקו F יש תחנת עצירה גם כן בקרבת מקום (בקרבת החלק הדרומי של הפארק) ברחוב מס' 57 וברחוב מס' 6. ישנם גם מספר קווי אוטובוס שעוברים באזור הפארק לאורך הכבישים הרוחביים (הקווים M106, M96, M86, M79, M72, ו-M66). בנוסף לכך, לאורך השדרה החמישית עוברים קווי האוטובוס M1, M2, M3, ו-M4, ולאורך הרחוב Central Park West עובר קו האוטובוס M10. == חשוב לדעת == === סכנות פוטנציאליות === בשנות ה-60 וה-70 של המאה ה-20 שיעורי הפשיעה בתחום הפארק היו בעליה - במיוחד פשיעה אלימה בשעות הלילה. בעקבות כך, בשנת 1980 הוקם כוח שיטור מיוחד לפארק. כתוצאה מכך, בהווה כמעט ואין יותר מעשי פשיעה בפארק, וכל מי שישתמש בשכל הישר בעת ביקור בפארק בשעות היום או הלילה ללא ספק יישאר בטוח. === חיבור אינטרנט === חברת AT&T מספקת חיבור חינמי לאינטרנט בשלוש נקודות בפארק: המסעדה בביתן המעיינות המינרליים (the restaurant at the Mineral Springs Pavilion), בגן החיות של סנטרל פארק ובמסעדת Tavern on the Green. == יעדים סמוכים בולטים == מצפון: שכונת הארלם מדרום: מזרח מידטאון מנהטן, מתחם התיאטראות ממזרח: אפר איסט סייד ממערב: אפר ווסט סייד אם אתה מעוניין לבקר בפארק גדול נוסף, מומלץ לבקר בפארק גדול נוסף שעוצב גם כן על ידי ווקס ואולמסטד, פארק פרוספקט שבברוקלין. == ראו גם ==